open-index/open-wikipedia-markdown huggingface dataset:
Ródoksen piiritys (1522)

**Ródoksen piiritys** käytiin vuonna 1522 Ródoksen kaupunkia hallinneen Johanniittain ritarikunnan ja osmanien valtakunnan välillä. Piiritys kesti kuusi kuukautta ja päättyi 29. joulukuuta, kun Johanniittain ritarikunnan suurmestari Philippe Villiers de L'Isle-Adam joutui antautumaan ja luovuttamaan kaupungin Suleiman Suuren hallitsemalle osmanien valtakunnalle.

## Tapahtumat

Alkukesästä 1522 johanniitat huomasivat suuren osmanilaivaston purjehtivan Ródosta kohti. Suleiman Suuri aloitti piirityksen pommittamalla kiivaasti pääkaupunkia, minkä jälkeen hän yritti useita kertoja vallata sen rynnäköllä, mutta epäonnistui kerta toisensa jälkeen. Kun sulttaani käsitti, että hän ei voinut vallata kaupunkia rynnäköllä, hän päätti ryhtyä neuvotteluihin. Suurmestari oli toivonut apua länsimailta, mutta joutui antautumaan, kun apua ei kuulunut. Sen jälkeen osmanit marssivat johanniittain pääkaupunkiin.

Johanniittaritarien varuskunnassa oli piirityksen alussa 650 ritaria, mutta lopussa se oli kutistunut 180 henkeen. Johanniittojen onnistui neuvotella lupa poistua kaupungista turvallisesti. Sen sijaan ródoslaiset, jotka olivat taistelleet johanniittojen rinnalla, tapettiin. Piiritykseen päättyi johanniittojen 213 vuotta kestänyt valtakausi saarella, ja Ródoksen suurin kirkko muutettiin moskeijaksi. Johanniitat löysivät turvapaikan Maltalta ja asettuivat sinne seitsemän vuoden kuluttua piirityksestä.

## Lähteet
Äijälänsalmen vanha silta

**Äijälänsalmen vanha silta** on vuonna 1932 valmistunut Äijälänsalmen ylittävä teräsbetoninen holvi- ja palkkisilta Jyväskylässä. 86 metriä pitkä silta on Suomen vanhimpia paikallaan valettuja teräsbetonisiltoja. Vanha silta on nykyään jalankulun ja pyöräilyn väylä ja sen itäpuolella on uusi silta autoliikenteelle. Silta ylittää Jyväsjärven ja Päijänteen yhdistävän Äijälänjoen. Sillan kautta menevä katu on *Tahvosentie*.

Silta on merkitty rakennushistoriallisesti merkittäväksi rakenteeksi ja se on suojeltu. Sillalle tehtiin 2015 erikoistarkastus ja korjaussuunnitelma.

## Lähteet
Dr. Demento

**Dr. Demento** (oik.  **Barret Eugene Hansen** s. 2. huhtikuuta 1941 Minneapolis, Minnesota) on yhdysvaltalainen radio-DJ, joka on erikoistunut huumorimusiikkiin. Dr. Dementon vuonna 1970 alkanut radio-ohjelma pääsi syndikointiin 1974, ja vuosina 1978&ndash;1992 syndikoinnista vastasi Westwood One. Nykyään ohjelman levityksestä vastaa Talonian Productions.

Tunnetuimpia Dr. Dementon radio-ohjelman avulla pinnalle nousseita artisteja on ”Weird Al” Yankovic. Dr. Demento nimettiin Radio Hall of Fameen vuonna 2009.

## Lähteet
Hard Centres – The Rock Years

**Hard Centres – The Rock Years** on Sweet-yhtyeen kokoelma-albumi, joka julkaistiin heinäkuussa 1987. Se sisältää alkuperäisen yhtyeen (vuosien 1968–82 Sweet) hard rock -tyylin kappaleita vuosilta 1974–1977.

## Kappaleet
*Kaikki kappaleet kirjoittaneet Brian Connolly, Steve Priest, Mick Tucker ja Mick Tucker, ellei toisin mainita.

**A-puoli**
# 
#  
#  
#  
#  
**B-puoli**
#  
# 
#  
#  
#

## Kokoonpano
*Brian Connolly
*Steve Priest
*Andy Scott
*Mick Tucker
Makarov-pistooli

**9 mm Pistolet Makarova**, lyh. **PM** () on Nikolai F. Makarovin suunnittelema neuvostoliittolainen massasulkuinen itselataava pistooli. PM hyväksyttiin Neuvostoliitossa sotavarusteeksi vuonna 1951. Se ei ole enää Venäjän asevoimien tai poliisin pääasiallinen palvelusase, mutta sen tuotanto jatkuu edelleen.

Pistoolia suunniteltaessa lähtökohdaksi otettiin Boris V. Sjominin vuonna 1946 suunnittelema 9 × 18 millimetrin patruuna. Sjominin patruuna pohjautui saksalaiseen 9 × 18 millimetrin Ultraan, joka puolestaan oli kehitetty 1930-luvulla tehokkaammaksi vaihtoehdoksi Walther PP:ssä käytetylle 9 × 17 millimetrin Browning-patruunalle. 9 × 18 millimetrin Makarov-patruunan luodin läpimitta on hieman suurempi kuin muiden yhdeksänmillisten pistoolien: 9,22 millimetriä. Samalle patruunalle on kehitetty lähinnä itäblokin maissa muitakin aseita. Vientimarkkinoille pistoolia on valmistettu myös .380 ACP -mallisena.

Makarov korvattiin virallisesti Venäjän käytössä vuonna 2003 Jarygin-pistoolilla, joka on tunnettu myös nimellä MP-443 ”Gratš”.

## Lähteet

## Aiheesta muualla

*Makarov.com
*Pistol Makarych: Makarov Pistol History
*Modern Firearms
*Pistolet Makarova
Pirjo Kämppi

**Pirjo Kämppi** (s. 11. lokakuuta 1964 Joutsa) 
on suomalainen iskelmälaulaja, joka keikkaili Esko Tuukkasen tanssiyhtyeen solistina. 
1980-luvun lopulla Kämppi opiskeli laulua Oulunkylän pop- ja jazzkonservatoriossa.
Nykyisin Kämppi keikkailee kahdella kokoonpanolla tanssiyhtyeellä ja jatsahtavalla kokoonpanolla.

## Diskografia
* Ranskalaiset korot ja muita Erik Lindströmin sävellyksiä (2001)
* Sydän soi (2002)
* Soi yössä hiljaa bandoneon (2002)
* Parhaat (2003)

## Lähteet

## Aiheesta muualla
* Virallinen kotisivu
Jaana Lammi

**Jaana Lammi** (oik. **Jaana Lammi-Uusitalo** s. 21. heinäkuuta 1962 Siikainen) on suomalainen iskelmälaulaja, joka voitti vuonna 1990 Seinäjoen Tangomarkkinoilla Tangokuningattaren tittelin. 
Lammi harrastaa myös näyttelemistä

## Diskografia
* Uuteen seikkailuun (1991)
* Rakkauden portit (1996)
* Kuin laineet (2000)

## Lähteet

## Aiheesta muualla
*
Pirjo Lehti

**Pirjo Tuulia Lehti** (s. 24. huhtikuuta 1953 Lahti) 
on suomalainen iskelmälaulaja, joka osallistui vuoden 1980 Syksyn sävel -kilpailuun kappaleella ”Portit”. Vaikka hän on laulanut Syksyn ja Kevään sävel -ohjelmissa ja julkaissut kuusi albumia, on hän jäänyt kuitenkin suurelle yleisölle melko tuntemattomaksi. 1990–2000-luvuilla Pirjo Lehti on levyttänyt muutamia lyhyitä levyjä laulaen suomenkielisiä versioita ulkomaisista kappaleista, kuten Patricia Kaasin ”Hotel Normandy” -kappaleen suomenkielinen versio ”Kun mentiin hotelliin”.

Vuonna 1967 Lehti osallistui Lahdessa laulukilpailuun, jonka hän voitti ja sai levtyssopimuksen. Hän levytti vuonna 1969 ensisinglensä "Auringon pistos / Jos vielä kohdataan". Hän ryhtyi 17-vuotiaana Pekka Nurmikallion orkesterin laulusolistiksi. Hän keikkaili myös Saksassa unkarilaisen orkesterin laulusolistina ja he tarjosivat Lehdelle esiintymiskiertuetta myös Yhdysvaltoihin, jonne hän ei kuitenkaan lähtenyt. Lehti opiskeli 1980-luvulla Päijät-Hämeen konservatoriossa (nykyisin Lahden konservatorio) laulunopettajaksi ja toimi myös kuoron johtajana. 1980-luvun alussa lehti keikkaili runsaasti Suomessa keikkaorkesterinsa kanssa, kunnes lopetti ne ja toimi sen jälkeen vuosina 1983–2019 taksiyrittäjänä Lahdessa.

## Diskografia
* Auringon pistos / Jos vielä kohdataan (single, 1969)
*Etkö uskalla mua rakastaa (1975)
* Pirjo Lehti (1981)
* Mua älä jätä yöhön (1985)
* Se on rakkautta oikeaa (1985)
* Pirjo Lehti (1999)
* Kasvot tuulilasissa (2003)

## Lähteet

## Aiheesta muualla
* 
* 
*
Sinimakrilli

**Sinimakrilli** (*Scomber australasicus*) on makrillikalojen lahkoon kuuluva makrilli. 

## Koko ja ulkonäkö
Sinimakrilli voi kasvaa enimmillään 40-45 cm pituiseksi ja noin 1,5 kg painoiseksi. Lajin vartalo ja pää ovat suunnilleen puoleenväliin asti ylhäältä hopeansinisiä ja alhaalta valkoisia vartalon sinisessä osassa on mustia raitoja. Kaikki evät ovat läpikuultavia, paitsi eväkkeet, jotka ovat mustia.

## Levinneisyys
Sinimakrilli on Tyynenmeren kalalaji. Sitä tavataan Kiinan ja Japanin vesiltä Australian ja Uuden-Seelannin rannikoille ja edelleen Havaijille. Tyynenmeren itäosassa sinimakrillia tavataan Revilla Gigedon saarten tienoilla ja Meksikon rannikkovesiltä. Lisäksi lajia tavataan Persianlahdella ja Punaisessameressä.

Se viihtyy sekä  rannikon tuntumissa että avomerellä ja laskeutuu enintään 200 metrin syvyyteen. Sinimakrillit elävät suurina samankokoiset kalojen muodostamina parvina joissa voi olla sinimakrillin itsensä lisäksi muita makrilleja ja sardiineja.

## Ravinto
Sinimakrillit syövät pääasiassa planktoneliöitä, mutta siivilöivät yhtä lailla myös pieniä äyriäisiä. Aikuiset kalat syövät myös pieniä kaloja ja kalmareita.

## Lisääntyminen
Sinimakrillit kutevat kesäkuukausina, mutta kutualueita ei ole pystytty vielä paikallistamaan.

## Kalastus
Sinimakrillia pyytävät sekä ammattikalastajat että urheilukalastajat. Ammattimaisesti sitä pyydetään pääasiassa verkoilla.

Sitä myydään sekä tuoreena että suolattuna ja kuivattuna. Sitä on saatavilla usein myös pakastettuna, savustettuna ja säilykkeenä. Tuore ja pakastettu sinimakrilli kypsennetään paistinpannulla, uunissa tai hiilloksella.

## Lähteet
* Antal Vida, Tamás Kótai: 365 kalaa, H. F. Ullmann, 2006. 

### Viitteet

## Aiheesta muualla
*
Ary Scheffer

**Ary Scheffer** (10. helmikuuta 1795 Dordrecht, Alankomaat – 15. kesäkuuta 1858 Argenteuil, Ranska) oli hollantilais-ranskalainen taidemaalari. 

Scheffer syntyi Dordrechtissa Alankomaissa vuonna 1795. Hänen isänsä oli myös taidemaalari, joka ei kuitenkaan ehtinyt saavuttaa menestystä kuoltuaan verrattain nuorena. Isän kuoleman jälkeen äiti vei poikansa Pariisiin ja laittoi hänet Pierre-Narcisse Guérinin oppiin. Kun Scheffer lähti Guérinilta, Ranskassa suosittiin romantiikkaa, joka ei viehättänyt häntä. Sen sijaan hän kehitti oman tyylinsä, jota on luonnehdittiin jäykän klassiseksi.

Scheffer löysi aiheensa historiasta ja kirjallisuudesta kuten Byronin ja Goethen teoksista. Vuoden 1836 aikoihin hän siirtyi kristillisiin teemoihin. Vuoden 1846 jälkeen Scheffer ei enää järjestänyt näyttelyitä, koska hänen siteensä kuninkaalliseen perheeseen kääntyivät hänelle haitaksi, erityisesti Ranskan toisen tasavallan syntymisen aikoihin 1848. Hän jatkoi työskentelyä ja maalasi ateljeessaan lukuisia maalauksia, jotka esitettiin yleisölle vasta hänen kuolemansa jälkeen.

Scheffer kuoli Pariisin lähellä 1858. Hänet on haudattu Cimetière de Montmartren hautausmaahan.

## Schefferin maalauksia


Kuva:The Souliot Women 1827.jpg|*Sulioottinaiset*, 1827
Kuva:Chopin-scheffer.jpg|*[[Frédéric Chopin|Chopinin]] muotokuva*
Kuva:Charlemagne, empereur d'Occident, reçoit la soumission de Wittekind, 785, por Ary Scheffer.jpg|*[[Kaarle Suuri]] ottaa vastaan [[Widukind]]in antautumisen*, 1840
Kuva:Ary Scheffer - The Temptation of Christ (1854).jpg|*Kristuksen kiusaus*, 1854


## Aiheesta muualla
Epiktetos (vaasimaalari)

**Epiktetos** () oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisella kaudella noin vuosina 520–490 eaa.

Epiktetoksen nimi tarkoittaa ”äskettäin hankittua”, mikä viittaa siihen, että hän saattoi olla orja tai oli sitä ainakin aloittaessaan uransa. Epiktetos oli varhaisia punakuviomaalareita ja osa niin kutsuttua Pioneeriryhmää. Hän maalasi useiden eri savenvalajien, kuten Hiskhyloksen, Nikostheneen ja Pamfaioksen, tekemiä vaaseja. Hänen tekemikseen on arvioitu noin sata erilaista vaasia, ja hänen signeerauksensa tunnetaan näistä noin viidestäkymmenestä.

Epiktetos oli erikoistunut erilaisiin juoma-astioihin. Hänen tyylinsä oli huolellista ja siroa, ja hän suosi maalauksissaan arkielämää kuvaavia aiheita sekä mytologiassa Dionysos-aiheita. Punakuviotekniikan lisäksi Epiktetos teki myös maljoja kaksikielisellä tekniikalla, jossa maljan ulkopuoli oli maalattu punakuviotekniikalla ja sisäpuoli mustakuviotekniikalla.

## Teoksia


Tiedosto:Satyros Cdm Paris DeRidder509.jpg|Tanssiva sileeni. Lautasen tondo, n. 530–500 eaa.
Tiedosto:Terracotta plate MET DP119225.jpg|Lautanen, n. 520–510 eaa.
Tiedosto:Epiktetos, kylix con ercole che uccide busiride, 520-510 ac ca., dalla banditaccia 01.jpg|Kyliks, n. 520–510 eaa.
Tiedosto:Komast Cdm Paris 510.jpg|Skyfosta kantava juhlija. Lautasen tondo, n. 520–500 eaa.
Tiedosto:Epiktetos (attr.), kylix attica con guerriero in corsa, 490-480 ac ca.jpg|Kyliks, n. 490–480 eaa.


## Lähteet

## Aiheesta muualla
Destination Gotland

**Destination Gotland** on laivaliikennettä harjoittava ruotsalainen yritys. Se on Rederi AB Gotlandin tytäryhtiö. Reitit kulkevat manner-Ruotsin Nynäshamnista ja Oskarshamnista Gotlannin saarelle Visbyhyn. Liikennöinti aloitettiin 1998. Kesäisin laivat kovat kulkeneet myös Gotlannin ja Öölannin välillä vuodesta 2007.

Heinäkuussa 2009 Nynäshamnin satamasta lähtenyt M/S Gotland törmäsi satamaan saapumassa olleeseen HSC Gotlandia II:een.

## Laivat
### Tämänhetkiset laivat

## Rahdatut laivat

### Aikaisemmat alukset
* M/S Visby, nykyinen nimi M/S Scandinavia (Polferries, rakennettu 1980 Ruotsissa)
* M/S Thjelvar, aikaisemmin M/S Travemünde (rakennettu 1981 Suomessa)
* HSC Patricia Olivia (rakennettu 1992 Australiassa)
* M/S Gute (rakennettu 1979 Ruotsissa)
* M/S Visborg (valmistunut 2018 Kiinassa)
* HSC Gotlandia (raknennettu 1999 Ranskassa)
* HSC Gotlandia II (rakennettu 2006 Italiassa)

## Lähteet

## Aiheesta muualla
* Destination Gotland
Aison (vaasimaalari)

**Aison** () oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa klassisella kaudella noin vuosina 440–420 eaa.

Aison työskenteli yhdessä Eretria-maalarin ja Kodros-maalarin kanssa, ja oli mahdollisesti jälkimmäisen oppilas. Häneltä tunnetaan noin 50 eri vaasia, joista vain yhdessä on signeeraus. Aison maalasi erityisesti pieniä vaaseja, pääasiassa kyliksejä, mutta myös muun muassa lekyyttejä, oinokhoeja ja pelikejä.

## Teoksia


Tiedosto:Aison Painter Amymone oinochoe Kerameikos.jpg|Oinokhoe, n. 440–430 eaa.
Tiedosto:Amazone Staatliche Antikensammlungen 2342.jpg|Ratsastava amatsoni. Yksityiskohta kaula-amforasta, n. 420 eaa.
Tiedosto:Satyr kantharos Met 27.122.9.jpg|Satyyrinkasvoinen kantharos, n. 420 eaa.
Tiedosto:Aphrodite Adonis Louvre MNB2109.jpg|Afrodite ja Adonis. Yksityiskohta lekyytistä, n. 410 eaa.


## Lähteet

## Aiheesta muualla
Mozarteum-säätiö

**Mozarteum-säätiö** (**Internationale Stiftung Mozarteum**) on vuonna 1880 Salzburgissa perustettu säätiö, jonka tehtävänä on vaalia Wolfgang Amadeus Mozartin elämään ja teoksiin liittyvää perintöä.

Säätiön edeltäjä oli vuonna 1841 perustettu "Dom-Musik-Verein und Mozarteum", ja se on läheisessä yhteistyössä Salzburgin Mozarteum-yliopiston kanssa.

Säätiö kerää Mozartiin liittyvä aineistoa, ylläpitää Mozart-kirjastoa (Bibliotheca Mozartiana), huolehtii Mozartin syntymäkodista ja muista Salzburgissa olevista Mozartiin liittyvistä paikoista. Säätiö järjestää vuosittain parinkymmenen muun konserttitapahtuman ohella Mozartin juhlaviikot säveltäjän syntymäpäivän 27. tammikuuta tienoilla. Säätiön yhtenä tehtävänä on edistää Mozartia koskevaa tutkimusta.

Se hallinnoi useita palkintoja, kuten Mozart-mitali, Mozarteum-säätiön palkinto ja Lilli Lehmann -mitali. 

## Lähteet

## Aiheesta muualla
*Official Mozarteum-säätiön sivusto
Kieth O’dor

**Kieth O’dor** (5. huhtikuuta 1962 – 11. syyskuuta 1995) oli brittiläinen kilpa-ajaja, joka ajoi pääasiassa vakioautoilla.

O’dor ajoi suuren osan urastaan Nissanilla. Hänen uransa parhaat saavutukset olivat Britannian vakioautoissa, British Touring Car Championshipissä 1990-luvun alkupuolella. O’dor kuoli Berliinin AVUS-radalla Super Tourenwagen Cupin kilpailussa.
Renato Pirocchi

**Renato Pirocchi** (26. maaliskuuta 1933 Notaresco – 29. heinäkuuta 2002 Chieti) oli italialainen Formula 1 -kuljettaja. Hän osallistui ainoastaan vuoden 1961 Italian GP:hen. Hän oli kilpailussa 12.

Pirocchi kilpaili myös Formula Junior -luokassa 1960-luvulla sekä lukuisissa MM-sarjaan kuulumattomissa kilpailuissa ollen muun muassa 12. Syrakusan GP:ssä ja 11. Zeltwegissä Lorenzo Bandinin kanssa. 

## Lähteet
Leo Luoto

**Leo Luoto** (s. 30. kesäkuuta 1952 Västerås, Ruotsi) on suomalainen iskelmälaulaja, joka oli Kalmar Union -yhtyeen päälaulaja ja basisti. Luoto on tehnyt musiikkia vuodesta 1969. Luoto on soittanut bassoa Kari Tapion taustayhtyeessä ja keikkaillut myös Arja Korisevan, Markku Aron, Eino Grönin ja Lea Lavenin kanssa.

Luodon vuonna 1985 julkaisemat kappaleet "Vihaan aamuja" ja "Lomapäivät" ovat kultti-ilmiö suomalaisten varusmiesten keskuudessa. Luoto itse on kertonut, että kappaleita ei ole tehty mitenkään varusmiespalvelusta ajatellen.

Luoto on kotoisin Pieksämäeltä ja asuu nykyisin Turussa. Hän saa valtion taiteilijaeläkettä, mutta esiintyy edelleen satunnaisesti.

## Diskografia

### Albumit
* Leo Luoto (1974)
* Hynttyyt yhteen (1977)
* Leo Luoto (1985)
* Herrasmiesten yö (2002)

### Singlet
* Katos vaan (Well Hello) / Ahaa-ahaa (EMI 5E 006-34937)

## Lähteet

## Aiheesta muualla
*
Ben Pon

**Ben Pon** syntyjään **Bernardus Marinus Pon** (9. joulukuuta 1936 Leiden, Alankomaat – 30. syyskuuta 2019) oli hollantilainen Formula 1 -kuljettaja, viinintekijä ja olympia-ampuja. 

## Ura
### Formula 1
Pon osallistui Formula 1 -sarjaan vuoden 1962 Hollannin GP:hen Ecurie Maarsbergen -tallissa. Kilpailussa hän keskeytti ajovirheeseensä auton heittäytyessä ylösalaisin eikä saavuttanut pisteitä. Heittäytymisen aikana hän lensi ulos autosta ja selvisi lievillä naarmuilla, mutta vannoi jättävänsä yksipaikkaisilla ajamisen kokonaan.

### Le Mans
Hän kilpaili myös Le Mansin 24 tunnin kilpailussa vuosina 1961–1965 ja 1967 ollen luokkansa paras vuosina 1961 ja 1967. Hän oli parhaimmillaan maalissa seitsemäs vuonna 1967.

## Kilparatojen ulkopuolella
### Olympialaiset
Pon myös edusti Hollantia vuoden 1972 kesäolympialaisissa ammunnassa lajinaan skeet.

### Liiketoiminta
Lopetettuaan kilpailemisen Pon keskittyi viinintuottamiseen ja omisti Bernardus Winery -viinitilan Carmelissa Kaliforniassa.

Ben Ponin isä Ben Pon Snr. oli ammatiltaan autovälittäjä Volkswagen -konsernissa.

## Lähteet
Luis Jiménez

**Luis Antonio Jiménez Garcés** (s. 17. kesäkuuta 1984 Santiago) on chileläinen jalkapalloilija, pelipaikaltaan hyökkäävä keskikenttäpelaaja tai hyökkääjä. Hän edustaa kotimaassaan Palestinoa. Hän on pelannut myös Italiassa, Englannissa ja Lähi-idässä.

## Ura

Jimenez aloitti ammattilaisuransa kasvattajaseurassaan Palestinossa jossa hän pelasi tuolloin vain yhdeksän ottelua eikä tehnyt maaleja. Sitten hän siirtyi Ternaran riveihin josta hän oli lainalla Fiorentinassa, Laziossa ja Internazionalessa, johon hän siirtyi vakituisesti kunnes lähti jälleen lainalle West Hamiin. Hän oli lainalla myös Parmassa. Hän siirtyi elokuussa 2010 Cesenaan. Vuosina 2011–2018 hän pelasi Yhdistyneissä arabiemiraateissa ja Qatarissa sekä vuonna 2019 lyhyesti Saudi-Arabiassa.

## Maajoukkueura

Hän teki maajoukkuedebyyttinsä 24. huhtikuuta 2004 ottelussa Perua vastaan. 4. kesäkuuta 2005 Jiménez syötti Marcelo Salasin historiallisen 35:n maalin maajoukkueelle, joka teki Salasista Chilen parhaimman maalintekijän maajoukkueessa. Maali tuli ottelussa Boliviaa vastaan Chilen voittaessa 3–1. Neljä päivää myöhemmin Jiménez teki kaksi maalia ottelussa Venezuelaa vastaan.

Jiménezistä tuli Chilen jalkapallomaajoukkueen kapteeni vuonna 2006, ja hän voitti myös kaudella 2005–2006 Vuoden pelaaja Chilessä -palkinnon. Hän sai kuitenkin vähän vastuuta Marcelo Bielsan alaisuudessa. Maaliskuussa 2021 hän palasi maajoukkueeseen 9,5 vuoden tauon jälkeen.

## Yksityiselämä

Jimenez on ollut naimisissa vuodesta 2006 lähtien chileläisen mallin María José Lópezin kanssa.

## Lähteet
Kirsi Rissanen

**Kirsi Rissanen** (s. 1963) on suomalainen laulaja, jonka ohjelmisto ulottuu ooppera- ja kamarimusiikista musikaali- ja näyttämömusiikkiin sekä kirkkokonsertteihin. Rissanen aloitti laulajan uransa kevyen musiikin parissa. Hänet tunnetaankin jazz/viihdemusiikin ja erityisesti Astor Piazzollan ja argentiinalaisen tangon tulkitsijana. Nykyisin hänellä on nimeään kantava jazz- ja viihdekokoonpano Kirsi Rissanen Quintet sekä argentiinalaiseen tangoon erikoistunut trio Kirsi Rissanen & Tempo GlamouR.

Kirsi Rissanen on suorittanut musiikkipedagogin (AMK) tutkinnon Kuopion Musiikki- ja Tanssiakatemiassa vuonna 2006. Laulun diplomitutkinnon hän suoritti erinomaisin arvosanoin vuonna 2002 opettajanaan Anita Välkki sekä laulunopettajantutkinnon Kuopion konservatoriossa erinomaisin arvosanoin vuonna 2000 opettajinaan Anita Välkki ja Marit Mönkkönen.  Vuonna 1988 hänet valittiin Seinäjoella Tangokuningattareksi ja vuosina 1980–1988 hän oli mukana lauluyhtyeessä How Many Sisters.

Kirsi Rissanen on esiintynyt sekä orkesteri- että oratoriosolistina muun muassa E5 Orchestran, Kuopion kaupunginorkesterin, Seinäjoen kaupunginorkesterin, Suomalaisen klarinettiyhtyeen, lontoolaisen Il Maestri orkesterin sekä yhdysvaltalaisen Merced Orchestran solistina. Lisäksi hän on tehnyt sekä lied- että kirkkokonsertteja. Kirsi Rissasella on myös laulunopetukseen erikoistunut yritys, jossa laulua voivat opiskella sekä klassisen musiikin että kevyen musiikin opiskelijat.

## Diskografia
* God bless' the child (2005)
* Ave Maria (2007)

## Lähteet

* 

## Aiheesta muualla
*
Jarkko Lehti

**Jarkko Lehti** (oik. **Väinö Lehtinen**, s. 23. elokuuta 1938 Hämeenlinna) on suomalainen iskelmälaulaja joka voitti kahdet iskelmälaulukilpailut 18-vuotiaana. Lehti oli mukana Umberto Marcaton kanssa Amar-sukkakiertueella 1964. Lehden tunnetuin levytetty kappale on ”Sua ilman”. Lehti on ollut basistina Irwinin yhtyeessä.

## Diskografia
* Tanssi ja laula (1977)
* Tulisuudelma (1978)
* Auringon saari (1980)
* Sua ilman (1980)

## Lähteet

## Aiheesta muualla
*
Fintias (vaasimaalari)

**Fintias** () oli antiikin kreikkalainen savenvalaja ja vaasimaalari, joka teki ja maalasi punakuviokeramiikkaa. Hän toimi arkaaisella kaudella noin vuosina 525–510 eaa.

Fintias oli varhaisia punakuviomaalareita ja osa niin kutsuttua Pioneeriryhmää. Fintiaan signeeraus tunnetaan kuudesta vaasista maalarina ja kolmesta savenvalajana. Lisää hänen töitään on tunnistettu tyylillisin perustein. Fintias maalasi myös muiden savenvalajien tekemiä vaaseja.

## Teoksia


Tiedosto:Phintias, anfora attica con thiasos dionisiaco e contesa di eracle e apollo, 520-510 ac. 02.jpg|Amfora, n. 520–510 eaa.
Tiedosto:Music lesson Staatliche Antikensammlungen 2421.jpg|Musiikin oppitunti. Yksityiskohta hydriasta, n. 510 eaa.
Tiedosto:Komos Staatliche Antikensammlungen 2422.jpg|Hydria, n. 500 eaa.


## Lähteet

## Aiheesta muualla
Sararahkasammal

**Sararahkasammal** (*Sphagnum fallax*) on sammallaji. Se kuuluu *[[Sphagnaceae]]*-heimoon ja rahkasammalten sukuun. Yleisväriltään sararahkasammal on vaalean- tai kellanvihreää. Laji on uhanalaisuusluokittelussa elinvoimainen. Sitä esiintyy koko Suomessa.

## Lähteet
Terrakotta

**Terrakotta** ( = poltettu savi) tarkoittaa lasittamattomia ja matalassa lämpötilassa poltettuja savesta tehtyjä huokoisia keramiikkaesineitä. Näiden esineiden väri vaihtelee kellertävästä punaisenruskeaan riippuen saven mineraaleista, polttouunin lämpötilasta ja polton pituudesta. Nykyisiä punasavesta tehtyjä taloustavaroita, kuten lasittamattomia kukkaruukkuja, sanotaan punasavituotteiksi ja termiä terrakotta käytetään taide-esineistä. Terrakotta-termiä voidaan joskus käyttää myös lasitetuista, mutta huokoiselle ja punertavalle perusaineelle tehdyistä esineistä.

Mesopotamiassa terrakotasta tehtiin pieniä veistoksia, joko valamalla tai muovailemalla, mutta erilaisten käyttöesineiden materiaalina sitä on käytetty jo paljon varhaisemmalla ajalla. Kaikki tunnetut antiikin kansat ovat valmistaneet terrakotasta monenlaisia käyttö- ja koriste-esineitä.

Keskiajalla terrakottaa käytettiin myös ornamenttitaiteen raaka-aineena sekä erilaisten veistosten valmistuksessa, ja se kelpasi hyvin arvokkaidenkin teosten materiaaliksi.

## Lähteet

## Aiheesta muualla
Viitarahkasammal

**Viitarahkasammal** (*Sphagnum fimbriatum*) on hento sammallaji. Se kuuluu *[[Sphagnaceae]]*-heimoon ja rahkasammalten sukuun. Yleisväritykseltään viitarahkasammal on vaalean- tai kellanvihreää. Sitä esiintyy korvilla, suoniityillä ja luhtaisilla soilla. Viitarahkasammal kasvaa noin 8&ndash;20 senttimetriä korkeaksi. Laji on yleinen koko Suomessa. Uhanalaisuusluokittelussa se on elinvoimainen.

## Lähteet
Nearkhos (vaasimaalari)

**Nearkhos** () oli antiikin kreikkalainen vaasimaalari, joka maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 570–550 eaa.

Nearkhoksen tyyli muistutti miniatyyrimaalauksia. Hän oli taitava yhdistämään yksityiskohtien tarkan esittämisen kokonaisuuden suuruuteen. Nearkhoksen poika Tleson toimi savenvalajana ja mahdollisesti myös vaasimaalarina, ja toinen poika Ergoteles savenvalajana. Nimi Nearkhos esiintyy keramiikassa jälleen noin vuosina 510–500 eaa., mutta tämä saattaa olla joku saman suvun nuorempi edustaja, kenties vanhemman Nearkhoksen pojanpoika.

## Lähteet

## Aiheesta muualla
Sirorahkasammal

**Sirorahkasammal** (*Sphagnum flexuosum*) on sammallaji. Se kuuluu *[[Sphagnaceae]]*-heimoon ja rahkasammalten sukuun. Yleisväritykseltään sirorahkasammal on vaaleanvihreä. Sen itiöpesäkkeet ovat melko harvinaisia, ja jos niitä on, ne ovat melko pieniä. Lajia esiintyy koko Suomessa Inaria ja Kittilää lukuun ottamatta. Sitä kasvaa luhtaisilla ja lähteisillä nevoilla ja tulvarannoilla. Uhanalaisuusluokittelussa laji on elinvoimainen.

## Lähteet
Luhtarahkasammal

**Luhtarahkasammal** (*Sphagnum inundatum*) on sammallaji. Se kuuluu rahkasammalten heimoon ja sukuun. 
## Ulkonäkö
Luhtarahkasammal on keskikokoinen ja sillä on 2 tai 3 sivulle suuntautuneita ja saman verran alaspäin suuntautuneita haaroja. Se muistuttaa keräpäärahkasammalta.
## Levinneisyys
Lajia esiintyy koko Suomessa Lappia lukuun ottamatta. Se on uhanalainen laji Kainuussa. Sen uhanalaisuuden syitä ovat ojitus ja turpeenotto. 
## Elinympäristö
Luhtarahkasammal kasvaa keskiravinteisilla soilla ja luhtaisilla niityillä.

## Lähteet
Heckler & Koch P2000

**Heckler & Koch P2000** on saksalaisen Heckler & Kochin valmistama itselataava pistooli. Ase on tarkoitettu lähinnä poliisi- ja muuhun viranomaiskäyttöön. Ase suunniteltiin yhtiön aikaisemman pistoolimallin Heckler & Koch USP:n pohjalle ja sen suunnittelussa kiinnitettiin erityisesti huomiota ergonomiaan.

Tavallisen mallin lisäksi P2000 Heckler & Koch P2000 pistoolia valmistetaan pienempänä **Heckler & Koch P2000 SK** -mallina.

## Aiheesta muualla
*Valmistajan kotisivut
Pesänkavallus

**Pesänkavallus** oli Suomessa aiemmin rikos, jossa aviopuolisot kavalsivat jotakin toisiltaan, lapset vanhemmiltaan, kasvatit kasvatusvanhemmiltaan, kuolinpesän osakkaat tai muut yhteisestä pesästä tai yhtiön osakkaat pesästä tai yhtiöstä. Siitä rangaistiin sakolla tai erittäin raskauttavissa tapauksissa korkeintaan vuodella vankeutta. Syytteen nostamiseksi asianomistajan tuli ilmoittaa rikos syytteeseen pantavaksi. Näin säädettiin vuoden 1889 rikoslain (39/1889) 30. luvussa, joka kuului alkuperäisenä seuraavasti:
30 Luku. Pesänkavaltamisesta 1&nbsp;§. Jos aviopuolisot kavaltavat jotakin toisiltansa, taikka lapset vanhemmiltansa, taikka kasvatit kasvatusvanhemmiltansa, taikka kuolinpesän osakkaat tahi muut yhteisen pesän tai yhtiön osamiehet pesästä tai yhtiöstä; rangaistakoon syyllinen pesänkavaltamisesta sakolla. Jos asianhaarat ovat erittäin raskauttavat; olkoon rangaistus vankeutta korkeintaan yksi vuosi.2&nbsp;§. Pesänkavaltamisesta älköön virallinen syyttäjä tehkö syytettä, ellei asianomistaja ole ilmoittanut rikosta syytteeseen pantavaksi.

## Historia ja nykytilanne

Varsin samankaltainen säännös oli jo vuoden 1734 lain rikoskaaren 51 luvussa. Voimassa olevasta rikoslaista pesänkavallus poistettiin vuoden 1991 alusta alkaen, kun laki rikoslain muuttamisesta (769/1990) tuli voimaan. Vanhojen säännösten sijaan alettiin soveltaa rikoslain 28. lukua, joka sisältää oikeussäännökset varkaudesta ja kavalluksesta. Hallituksen esityksessä todettiin, että erillisestä pesänkavalluksen tunnusmerkistöstä ehdotetaan luovuttavaksi ja että tällöin erityissäännöksen puuttuessa pesänkavaltaminen sisältyisi *osin [[varkaus (rikosoikeus)|varkauden]] osin [[kavallus|kavalluksen]]* tunnusmerkistöön sen mukaan, kenen hallusta omaisuus on anastettu.

## Lähteet
Ruotsin valtiopäivävaalit 1982

**Ruotsin valtiopäivävaalit 1982** järjestettiin 19. syyskuuta 1982. Vaalien suurin voittaja oli Maltillinen kokoomus joka sai 13 lisäpaikkaa. Suurin puolue oli edelleen Sosialidemokraattinen puolue, jonka paikkamäärä lisääntyi 12:lla ja osuus äänistä nousi yli 45 prosenttiin.

## Vaalitulokset

1 Ympäristöpuolueella ei ollut näihin aikoihin puoluejohtajaa eikä "puhetorvea" ().

## Aiheesta muualla

## Lähteet
Wilmersdorfin moskeija

**Wilmersdorfin moskeija** ( tai *Ahmadiyya-Moschee*, aiemmin myös *Berliner Moschee* eli Berliinin moskeija) on Saksan vanhin edelleen olemassa oleva moskeija. Se sijaitsee Berliinissä Brienner Straßella Wilmersdorfin kaupunginosassa, jonka mukaan se on nykyään nimetty erotukseksi muista Berliinin moskeijoista.

Wilmersdorfin moskeijan suunnitteli K. A. Hermann ja se rakennettiin vuosien 1924 ja 1928 välillä. Moskeija vaurioitui pahoin toisessa maailmansodassa, mutta se korjattiin tilapäisesti heti sodan jälkeen. Päärakennus entisöitiin perusteellisesti vuonna 1996 ja minareetit jälleenrakennettiin vuosina 1999–2001. Rakennus on nykyään suojeltu.
Triptolemos-maalari

**Triptolemos-maalari** oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisen ja klassisen kauden taitteessa noin vuosina 490–470 eaa. Maalarin oikeaa nimeä ei tunneta. Tutkimuksessa käytetty nimitys perustuu erääseen hänen teokseensa.

Triptolemos-maalari työskenteli useille savenvalajille. Hän aloitti Eufronioksen työpajassa. Myöhemmin hän maalasi ainakin Brygoksen, Hieronin, Kharinoksen ja Pythonin vaaseja. Maalari koristeli monenlaisia vaasityyppejä.

## Teoksia


Tiedosto:Pittore di triptolemos, kylix attica con scena erotica con etera, 500-480 ac ca. 01.jpg|Eroottinen aihe. Kyliks, n. 500–480 eaa.
Tiedosto:Warrior and seated man, Attic red-figured kylix, by the Triptolemos Painter, 490-470 BC, inv. 16537 - Museo Gregoriano Etrusco - Vatican Museums - DSC01037.jpg|Sotilas ja istuva mies. Kyliksin tondo, n. 490–470 eaa.
Tiedosto:Cup Apatouria Louvre G138.jpg|Apaturia-juhla? Kyliks, n. 480 eaa.
Tiedosto:Dionysos youth Louvre G138.jpg|Nuorukainen kaataa viiniä Dionysokselle. Kyliksin tondo, n. 480 eaa.
Tiedosto:Woman spinning MAR Palermo NI2149.jpg|Kehräävä nainen. Yksityiskohta lekyytistä, n. 480–470 eaa.


## Lähteet

## Aiheesta muualla
Oikeussuhde

**Oikeussuhde** on kahden oikeussubjektin välinen, oikeusnormeihin perustuva sidos, jonka kautta näiden toisiinsa kohdistuvat oikeudet ja velvollisuudet voivat toteutua. Tällainen suhde voi olla esimerkiksi sopimussuhde, perhesuhde tai naapuruussuhde.

Sosiaalisten suhteiden oikeudellistuminen eli tapa, jolla oikeusnormit luovat oikeussuhteita, on sidoksissa oikeusnormien muodostamiin oikeusinstituutioihin. Esimerkiksi avioliittoon perustuvat sosiaaliset suhteet ovat oikeussuhteita sen välityksellä, että avioliitto on oikeusinstituutio. Suhteen oikeudellistumisesta eli siitä, että se on oikeussuhde, ei kuitenkaan seuraa, että se menettäisi muut sosiaaliset ulottuvuutensa. Oikeussuhde jääkin yleensä arkielämässä taustalle liiemmin vaikuttamatta ihmisten toimintaan, ja vasta oikeussuhteen osapuolten riitaantuessa aletaan vedota tuota suhdetta säänteleviin normeihin.

Yhdysvaltalainen oikeustieteilijä Wesley Newcomb Hohfeld analysoi oikeusuhteita neljän käsiteparin, joissa yhden osapuolen tietynlaista oikeutta vastasi aina toisen osapuolen samansisältöinen velvollisuus, kautta. Hohfeldin analyysia ovat myöhemmin hyödyntäneet esimerkiksi Alf Ross ja Simo Zitting omissa oikeussuhdeanalyyseissaan.

## Lähteet
* 
* 

### Viitteet
Ruotsin valtiopäivävaalit 1985

**Ruotsin valtiopäivävaalit 1985** järjestettiin 15. syyskuuta 1985.

Vaalien suurin voittaja oli Bengt Westerbergin johtama Kansanpuolue, joka sai 30 lisäpaikkaa. Olof Palmen johtama sosiaalidemokraattinen puolue menetti seitsemän paikkaa. Se säilytti kuitenkin Vasemmistopuolue kommunistien kanssa vasemmiston enemmistön valtiopäivillä.

## Vaalitulokset

## Aiheesta muualla

## Lähteet
Northanger Abbey (vuoden 2007 elokuva)

**Northanger Abbey** on vuonna 2007 julkaistu brittiläinen televisioelokuva, jonka on ohjannut Jon Jones. Elokuva perustuu Jane Austenin samannimiseen romaaniin. Elokuvan pääosassa esiintyvät Felicity Jones ja J. J. Feild. Austenin romaaneja on yleensä sovitettu elokuvaksi useita kertoja, mutta tämä on vasta toinen *Northanger Abbeysta* tehty elokuva.

## Näyttelijät

## Aiheesta muualla
*
Charlotte York

**Charlotte York Goldenblatt** (aikaisemmin York MacDougal) on kuvitteellinen hahmo yhdysvaltalaisessa televisiosarjassa *[[Sinkkuelämää]]* sekä sarjaan perustuvissa elokuvissa *[[Sex and the City - Sinkkuelämää]]* ja *[[Sex and the City – Sinkkuelämää 2]]* ja sarjassa *[[And Just Like That...]]*. Hahmoa esittää näyttelijätär Kristin Davis.

## Hahmo
Charlotte syntyi Connecticutissa, Yhdysvalloissa Sandra Whitehead Yorkin ja tri Stephen Foster Yorkin perheeseen. Charlottella on yksi veli, Wesley. Charlotte kävi yliopiston Smith Collegessa. Hän on ammatiltaan galleristi. Konservatiivisin sarjan naisista, Charlotte korostaa aina rakkauden merkitystä suhteessa miehiin ja seksiin, ja haluaa löytää ”oikean”. Charlotten hiukset ovat usein poninhännällä.

## Rooli

Sarjan alkaessa Charlotte on sinkku ja työskentelee taidegalleriassa New Yorkissa. Vapaa-ajallaan hän tapaa ystäviään Carrie Bradshaw'ta, Samantha Jonesia ja Miranda Hobbesia sekä käy treffeillä eri miesten kanssa etsien sitä oikeaa. Charlotte on kuitenkin epäonninen miessuhteissaan, kunnes hän tapaa sattumalta tri Trey MacDougalin, jonka kanssa hän alkaa pian seurustella. Treyn tavattuaan Charlotte uskoo löytäneensä vihdoin oikean miehen.

Charlotte ja Trey menevät pian naimisiin. Charlotte jättää työnsä galleriassa naimisiin menon jälkeen, ja suunnittelee lasten hankkimista. Charlottella ja Treyllä on kuitenkin ongelmia ensin seksin ja sitten lasten hankinnan kanssa. Charlotte saa tietää, että hänellä on hyvin vähäiset mahdollisuudet tulla raskaaksi. Charlottelle tulee myös ongelmia Treyn äidin, Bunnyn kanssa, koska Bunny sekaantuu Charlotten mielestä liikaa poikansa elämään. Lopulta ongelmat ajavat Charlotten ja Treyn avioeroon ja Charlotte joutuu taistelemaan Bunnyn kanssa asunnostaan. Avioeron jälkeen Charlotte ottaa vastaan uuden työn taidemuseosta.

Charlotte aloittaa suhteen avierojuristinsa Harry Goldenblattin kanssa. Suhteen muututtua vakavaksi hän kääntyy episkopaalista juutalaiseksi, kun Harry kertoo, että voi mennä naimisiin vain juutalaisen naisen kanssa. Pari päätyy naimisiin ja sarjan lopussa he adoptoivat tyttären Kiinasta. Lapsi saa nimekseen Lily. *Sinkkuelämää*-elokuvassa Charlotte ja Harry saavat luonnollista tietä vielä toisen tyttären, Rosen.

## Aiheesta muualla
* HBO - Sex and the City - Charlotte York sarjan virallisella sivulla 
* Sex and the City - The Movie
* MTV3 - Sinkkuelämää - Charlotte York MTV3:n sivuilla
Celia

**Celia** voi tarkoittaa seuraavia:

* Celia, suomalainen saavutettavan kirjallisuuden ja julkaisemisen asiantuntijakeskus
* Celia, naisen etunimi
* *[[Celia (elokuva)|Celia]]*, australialainen kauhuelokuva
* Celia, päähenkilö Elena Fortúnin romaanisarjassa
** *[[Celia (televisiosarja)|Celia]]*, espanjalainen televisiosarja, joka perustuu Elena Fortúnin romaaneihin
* Hurrikaani Celia, vuonna 1970 tuhoja tehnyt hirmumyrsky
Laurentius Petri

**Laurentius Petri** (Örebro, Närke 1499 – Uppsala 26. lokakuuta 1573), alkuaan *Lars Petterson*, liikanimeltään *Nericius* tai *Nericianus* (Närkeläinen) oli Ruotsin ensimmäinen luterilainen arkkipiispa ja tärkeä uskonpuhdistaja. Hän oli Olaus Petrin nuorempi veli.

## Elämä

Laurentiuksen ja Olauksen isä oli örebrolainen seppä Peter Olofson ja äiti Kristina Landsdotter, joka eli aina vuoteen 1545 asti ja ehti todistaa poikiensa menestystä. Ensiopetuksen Petrin veljekset saivat Örebron karmeliittaluostarissa.

Laurentius Petri opiskeli veljensä kanssa Martti Lutherin alaisuudessa Wittenbergissä, josta he lähtivät levittämään luterilaisuutta Ruotsiin.

## Lähteet
*
Dragonadopters

**Dragonadopters** on ilmainen englanninkielinen online-selainpeli, jossa adoptoidaan ja kasvatetaan lohikäärmeitä. Lohikäärmeitä voi adoptoida yhteensä seitsemän, kaikista yhdestätoista eri lohikäärmeestä. Lisää lohikäärmeitä voi kuitenkin adoptoida Dragon Coinseilla (lohikäärmekolikoilla). Nykyinen versio 2.0 on vielä beta-vaiheessa.

## Lohikäärmeet
Adoptoidakseen lohikäärmeen tulee valita yksi muna josta kuoriutuu myöhemmin lohikäärmeen poikanen. Myöhemmin munia voi adoptoida lisää ja yhdellä tunnuksella niitä voi olla enintään seitsemän. Lohikäärmeen voi valita yhdestätoista vaihtoehdosta, jotka ovat Western Dragon, Eastern Dragon, Furdragon, Wyvern, Lizardus, Dino, Pterodragon, Felidragon, Dark dragon, Plesiodragon ja Canidragon.

Jokainen lohikäärme saa myös oman elementin. Valittavat elementit ovat tuli, maa, vesi ja ilma. Jokainen elementti tekee lohikäärmeestä erilaisen.

## Kasvattaminen
Lohikäärmettä pitää ruokkia ja pitää onnellisena. Lohikäärmeelle voi ostaa erilaisia esineitä jotka kasvattavat sen voimia tai kykyjä. Lohikäärme pysyy onnellisena, jos pelaaja käy usein sen luona. Se kaipaa myös muiden seuraa, eli vierailijat ovat myös tärkeässä osassa sen kasvamisprosessissa. Lohikäärmeen kehitystä seurataan tasoina. Kasvatuksen vaiheet ovat:

Uuden lohikäärmeen voi adoptoida aina, kun edellinen on kasvanut tasolle 30.

## Lohikäärmeen kotisivu
Sivusto tarjoaa jokaiselle lohikäärmeelle sivun, joka toimii sen kasvatusalustana. Sivujen osoitteet ovat muotoa *nimimerkki*.dragonadopters.com. Sivulta on myös mahdollista ladata omaa lohikäärmettä vastaava avatar tai allekirjoitus joita voi laittaa vaikkapa keskustelufoorumien allekirjoitukseksi. 

## Versio 2.0
Versio 2.0 julkaistiin 16. lokakuuta 2009 ja se sai heti paljon positiivista palautetta. Koko selainpelin visuaalinen puoli oli uudistettu täysin ja sen käyttöliittymää muutettiin. Pelissä pystyi nyt adoptoimaan yli 5 lohikäärmettä samalla tunnuksella, lohikäärmeiden enimmäistaso nousi 110:een ja peliin lisättiin seitsemäs lohikäärme, Pterodragon. Peli sai myös paljon pienempiä ja suurempia uudistuksia käyttäjien ihmeteltäväksi, mutta virallista listaa uudistuksista ei ole vielä tehty.

## Aiheesta muualla
* http://dragonadopters.com/
* Aihetta käsittelevä wikisivusto
Anders Myrvold

**Anders Myrvold** (s. 12. elokuuta 1975 Lørenskog, Norja) on norjalainen jääkiekkoilija. Hän lopetti kiekkouransa vuonna 2011, mutta pelasi yhden pelin kaudella 2017–2018 Vålerengan joukkueessa. Myrvold on pelipaikaltaan puolustaja ja hän laukoo vasemmalta.

## Ura
Myrvold edusti NHL:ssä Colorado Avalanchea, Boston Bruinsia, New York Islandersia ja Detroit Red Wingsia. Alun perin Myrvold oli Colorado Avalanchen edeltäjän Quebec Nordiquesin viidennen kierroksen varaus vuodelta 1993. Hän teki debyyttinsä NHL:ssä 6. lokakuuta 1995. Myrvold edusti Norjan A-maajoukkuetta MM-tasolla kahdeksan kertaa.

Myrvold on tunnustanut käyttäneensä pelaajauransa aikana vuosina 2004–2010 runsaasti kokaiinia ja hän sai 30 vuorokauden yhdyskuntapalvelutuomion hänet pidättäneen poliisin puremisesta vuonna 2010. Hän toimii nykyään personal trainerina, asuu Oslossa, on naimisissa ja hänellä on vuonna 2014 syntynyt tytär.

## Lähteet
*
*
* Norjalaiset NHL:ssä
* Norjalaiset NHL-varaukset

### Viitteet
Real Virtuality

**Real Virtuality** on Bohemia Interactive Studio:n kehittämä pelimoottori, jonka alkuperäinen nimi oli Poseidon. Real Virtuality -pelimoottorin eri versioita on käytetty *[[Operation Flashpoint: Cold War Crisis|Operation Flashpoint]]*-, *[[Armed Assault]]*- ja *[[ARMA 2]]* -peleissä sekä *[[VBS1]]-*, *[[VBS2]]*- ja VBS3-sotasimulaattoreissa. Pelimoottori huolehtii pelin tai simulaattorin grafiikasta, fysiikan mallinnuksesta, komentokielestä ja käyttöliittymästä.

## Versiot

Real Virtuality -pelimoottorin versiot ovat:

### Real Virtuality 1

* *[[Operation Flashpoint: Cold War Crisis]]*: 1.00–1.46
* *Operation Flashpoint: Resistance*: 1.75–1.96
* *[[VBS1]]*: 1.75–1.99

### Real Virtuality 2
* *[[Operation Flashpoint: Elite]]* (Xbox): 2.85
* *[[Armed Assault]]*: 5089–5151–5163
* *[[VBS2]]*: 1.0 - 1.3

### Real Virtuality 3
* *[[VBS2]]*: 2.0
* *[[ArmA 2]]*: –
* *[[ARMA_2#Lisäosa|ArmA 2: Operation Arrowhead]]*: -
* *[[Take On Helicopters]]*: -
* *[[Iron Front: Liberation 1944]]*: -
* *[[VBS3]]*: 3.0-
* *[[DayZ]]* : -

### Real Virtuality 4
* *[[Arma 3]]* : -

## Lähteet
*  Bohemia Interactive Wiki 

## Aiheesta muualla
* Bohemia Interactive Studio kotisivut
* Bohemia Interactive wiki 
* [ftp://www.flashpoint1985.com/flashpoint/demos/1997_Dawn_of_Flashpoint.zip Alkuperäisen pelimoottorin demo]
Simi

**Simi** tarkoittaa seuraavia asioita:

*Simi, Sými, Kreikan saari
*Simi Valley, kaupunki Kaliforniassa Yhdysvalloissa
*Simi Winery, viinitila Kaliforniassa Yhdysvalloissa
*Simi Awujo (s. 2003), kanadalainen jalkapalloilija
*Simi Garewal (s. 1947), intialainen näyttelijä
*Simi, sukunimenä:
**Carlo Simi (1924–2000), italialainen arkkitehti, pukusuunnittelija ja lavastaja
**Filadelfo Simi (1849–1923), italialainen taidemaalari
**Leandro Simi (s. 1977), brasilialainen futsalpelaaja
**Nerina Simi (s. 1890), italialainen taidemaalari
Polonia Varsova

**Polonia Varsova** () on puolalainen jalkapalloseura Varsovasta. Seura on perustettu vuonna 1911. Seuralla on toimintaa myös koripallossa.

Polonia on voittanut Puolan mestaruuden kahdesti. 2000-luvun puolella menestys on ollut heikompaa ja voitettuaan historiansa toisen mestaruuden vuonna 2000 joukkue putosi seuraavan kauden päätteeksi toiseksi korkeimmalle sarjatasolle. Takaisin pääsarjaan se nousi vasta kaudeksi 2008–2009, kun se yhdistyi edelliskauden pronssiseuran Dyskobolia Grodzisk Wielkopolskin edustusjoukkueen kanssa ja sai tämän sarjapaikan. Vuonna 2013 seuran edustusjoukkueen toimintaa pyörittänyt osakeyhtiö meni konkurssiin ja edustustoiminta siirtyi aiemmin ainoastaan juniorijoukkueista vastanneelle MKS Polonialle.  

## Saavutuksia
* Puolan mestaruus 1946 ja 2000
* Puolan Cupin voitto 1952 ja 2001
* Puolan supercupin voitto 2000
* Puolan liigacupin voitto 2000

## Entisiä pelaajia
*  Euzebiusz Smolarek
*  Michał Żewłakow

## Entisiä valmentajia
*  Pawel Janas
*  José Mari Bakero
*  Jacek Zieliński 

## Aiheesta muualla
* Virallinen sivu
Jacques Degats

**Jacques Degats** (20. helmikuuta 1930 Vendrest, Seine-et-Marne, Ranska – 20. maaliskuuta 2015) oli ranskalainen pikajuoksija.

Degats voitti Bernin EM-kilpailuissa 1954 kultaa 4&nbsp;×&nbsp;400 metrin viestijuoksussa Ranskan ennätyksellä 3.08,7. Hän pääsi 400 metrin juoksun loppukilpailuun, jossa hän kuitenkin keskeytti. Välierissä hän juoksi ajan 47,8&nbsp;sekuntia. Helsingin 1952 olympialaisissa hän sijoittui viestissä kuudenneksi ajalla 3.10,1, joka oli silloin Ranskan ennätys. Helsingissä hän karsiutui 400 metrin juoksun toisissa alkuerissä ajalla 48,8&nbsp;s.

Degats voitti Ranskan mestaruuden 400 metrillä vuosina 1951, 1954 ja 1957. Hän juoksi 400 metrillä Ranskan ennätyksen 47,5&nbsp;s kesäkuussa 1952. Heinäkuussa 1955 hän paransi ennätyksen aikaan 47,3&nbsp;s ja sivusi sitä kuukautta myöhemmin. Ennätys säilyi hänen nimissään heinäkuuhun 1959 saakka. Seuratasolla Degats edusti Racing CF:ää. Hän on pituudeltaan 180-senttinen ja painoi kilpavuosinaan 76 kiloa.

## Henkilökohtaiset ennätykset

* 100 metriä: 10,9 (1959)
* 200 metriä: 21,8 (1955)
* 400 metriä: 47,3 (1955)

## Lähteet

* 

### Viitteet
Jean-Paul Martin du Gard

**Jean-Paul Martin du Gard** (3. toukokuuta 1927 Pariisi, Ranska – 26. helmikuuta 2017 Pariisi, Ranska) oli ranskalainen pikajuoksija.

Martin du Gard saavutti Bernin EM-kilpailuissa 1954 kultaa 4&nbsp;×&nbsp;400 metrin viestijuoksussa Ranskan ennätyksellä 3.08,7. Hän karsiutui 400 metrin juoksun välierissä ajalla 48,2&nbsp;s. 

Brysselin EM-kilpailuissa 1950 Martin du Gard sijoittui 4&nbsp;×&nbsp;400 metrin viestijuoksussa neljänneksi silloisella Ranskan ennätyksellä 3.11,6. Helsingin 1952 olympialaisissa hän sijoittui viestissä kuudenneksi ajalla 3.10,1, joka sekin oli Ranskan ennätys. Melbournen 1956 olympialaisissa hän karsiutui 400 metrin juoksun puolivälierissä ajalla 48,2&nbsp;s.

Martin du Gard voitti Ranskan mestaruuden 200 metrin juoksussa vuonna 1955. Hän on pituudeltaan 182-senttinen ja painoi kilpavuosinaan 75 kiloa.

## Henkilökohtaiset ennätykset

* 200 metriä: 21,6 (1954)
* 400 metriä: 47,7 (1952)

## Lähteet
* 

### Viitteet
Abraham’s Blue Refrain

__NOTOC__
**Abraham’s Blue Refrain** on Kalevalan kolmas studioalbumi. Yhtye oli tuolloin uudelleennimennyt itsensä Kalevala Orchestraksi. Levyä markkinoitiin useisiin Euroopan maihin (tähän vaikutti ranskalainen Ange-yhtye, joka piti yhtyeen musiikista). Levyn julkaisi 1977 Hi-Hat Records. Levy on julkaistu remasteroituna 2004 *[[Anthology (Kalevalan albumi)|Anthology]]* -kokoelmalevyllä sekä erillisenä cd-julkaisuna vuonna 2010. 

## Kappaleet
Kaikki sanoitukset levylle on tehnyt Jim Pembroke.

# 
# 
# 
# 
# 
# 
# 
# 
#  (instrumentaali)

## Kokoonpano
* Lido Salonen – kitara
* Zape Leppänen – laulu ja lyömäsoittimet
* Hessu Hiekkala – kosketinsoittimet
* Ari Vaahtera – bassokitara
* Beaver Aitto-oja – rummut

### Vierailevat muusikot
* Jim Pembroke – piano ja taustalaulu (kappale 4)
* Marianne Nyman – taustalaulu (kappale 4)
* Raimo Karima – kosketinsoittimet ja taustalaulu (kappaleet 2 ja 6)
* Hessu Hiekkala – torvi

### Tuotanto
* Tommi Liuhala – tuottaja
* Harri Sutinen – äänittäjä
* Jukka Laaksonen – äänittäjä
* Pertti Kärkkäinen – äänittäjä, remix
* Space Riipinen – kansikuva

## Lähteet
* http://hezzu.palasokeri.com/kalevala.htm 
* ''Abraham’s Blue Refrain'' discogs.com -sivustolla
* http://www.fono.fi/Dokumentti.aspx?esittaja=Kalevala&ID=98775cc6-e62c-4229-bf9f-b5d57c9b5500
* http://www.bluesnews.fi/suomiblues_k.htm#kalevala
ECMO

**ECMO** (*extracorporeal membrane oxygenation*) eli **kehonulkoinen happeuttaminen** on veren happeuttamista koneellisesti kehon ulkopuolella. ECMO-hoidossa vähähappinen laskimoveri johdetaan kehonulkoisen pumpun kautta laitteeseen, joka keuhkojen tapaan happeuttaa verta ja poistaa siitä hiilidioksidia, ja happeutunut veri palautetaan sitten potilaan omaan verenkiertoon. ECMO-hoitoa käytetään hengityksen tai verenkierron vaikeassa vajaatoiminnassa, jossa tavanomaisten hoitomuotojen katsotaan olevan riittämättömiä. Hoidossa käytetty laitteisto on kehitetty sydänkirurgiassa käytettävästä sydän-keuhkokoneesta.

ECMO-hoidolla voidaan parhaimmillaan pelastaa potilaan henki, mutta se on kallista ja siihen voi liittyä merkittäviä komplikaatioita. Tavallisimpia ECMO-hoitoon liittyviä komplikaatioita ovat verenvuodot ja veren hyytymisjärjestelmän häiriöt.

## Lähteet
Fuentealbilla

**Fuentealbilla** on noin 1800 asukkaan kunta Espanjassa Kastilia- La Manchan itsehallintoalueella. Se sijaitsee Albaceten maakunnan koillisosassa 44 kilometrin etäisyydellä maakunnan pääkaupungista.

## Tunnettuja fuentealbillalaisia
* Andrés Iniesta, jalkapalloilija

## Lähteet

## Aiheesta muualla
Luettelo yleisimmistä haloilmiöistä

**Luettelo yleisimmistä haloilmiöistä** sisältää yleisimmin havaittut haloilmiöt, eli ilmakehän optiset ilmiöt, joka ilmenevät taivaalla näkyvinä erilaisina renkaina, kaarina ja kirkastumina.

Erilaisten halomuotojen yleisyydet vaihtelevat paljon. Tavallisimpia haloja havaitaan keskimäärin yli satana päivänä vuodessa, kun harvinaisimmista tunnetaan koko maailmasta vain muutamia yksittäisiä havaintoja. Harvinaisten halomuotojen esiintyminen vaatii yleensä tarkalleen tietynmuotoisia jääkiteitä, kiteiden on oltava optisesti riittävän virheettömiä ja leijuttava ilmassa tietyssä asennossa. Suurikokoisten halojen harvinaisuutta selittää myös niiden himmeys.

## Harvinaisempia haloja

## Lähteet
Rami Välimäki

**Rami Välimäki** (s. 11. heinäkuuta 1977 Nurmo) on suomalainen iskelmälaulaja. Hän osallistui vuonna 1996 Lavatähti-kisaan sijoittuen kolmanneksi. Sen jälkeen hän alkoi keikkailla. Hän on osallistunut kahdesti Seinäjoen tangomarkkinoille päästen kerran semifinaaliin. Hänestä tuli tangoprinssi vuonna 2004. Välimäki on esiintynyt televisiosarjassa *[[Tähtitehdas]]* ja elokuvassa ''Häjyt''.

*Unelmien siivet kantaa* -albumin jälkeen Välimäki vietti hiljaiseloa julkisuudelta ja esiintyi bilebändissä, kunnes hän osallistui *[[The Voice of Finland (3. tuotantokausi)|The Voice of Finland]]* -kilpailuun vuonna 2014. Hänen kappaleensa "Tuleen rakkauden" toimi ''Pelastajat''-draamasarjan tunnusmusiikkina.

Välimäki muutti vuonna 2015 Etelä-Norjaan ja esiintyi vuonna 2019 klassisena laulajana Norjassa. Hän keikkailee satunnaisesti myös Suomessa.

## Diskografia
* *Tuleen rakkauden* (1998)
* *Unelmien siivet kantaa* (2005)

## Lähteet

## Aiheesta muualla
*